Zeynəddin Hacıyev

Zeynəddin Camal oğlu Hacıyev () — Azərbaycan filosofu, fəlsəfə elmləri doktoru, professor.

 Həyatı 
Z. C. Hacıyev 1941-ci ildə Balakən rayonunun Tülü kəndində anadan olub.

Orta məktəbi bitirdikdən sonra, 1958–1960-cı illərdə kolxozda sıravi kolxozçu işləyib. 1960-cı ildə ADU-nun tarix fakültəsinə qəbul olub, 1965-ci ildə oranı fərqlənmə diplomu ilə bitirib.

1965–1969-cu illərdə ADU-nun Fəlsəfə kafedrasında əyani aspirant olub. 1966-cı ildə ordu sıralarında qulluq edib.

1969-cu ildə "Siyasət ilə əxlaqın qarşılıqlı münasibətləri" mövzusunda namizədlik, 1993-cü ildə "Elmitexniki tərəqqi ilə sosial dəyişikliklərin dialektikası" mövzusunda doktorluq dissertasiyası müdafiə edib.

1969–1981-ci illərdə ADU-da müəllim, baş müəllim və dosent vəzifələrində işləyib. 1982–1987-ci illərdə Kirovabadda (indiki Gəncə) Azərbaycan Texnologiya İnstitutunda Fəlsəfə kafedrasının müdiri olub. 1988-ci ildən ölümünə qədər BDU-da fəlsəfə kafedrasında çalışmışdır. Fəlsəfə elmləri üzrə 7 namizədlik dissertasiyasına elmi rəhbər olub. 4 dərsliyin, 4 monoqrafiyanın, 60-a qədər məqalənin və tezisin müəllifidir.

8 avqust 2023-cü ildə vəfat edib.

 Tədqiqat sahəsi 
Sosial strukturun dəyişilməsi "Sosial fəlsəfədə mənəvilik, şəxsiyyətin azadlığı problemləri üzrə elmi tədqiqat aparmışdır.

 Təltifləri 
 2019 — "Bakı Dövlət Universitetinin 100 illiyi (1919–2019)" yubiley medalı.

 Seçilmiş əsərləri 
 "Keçid dövrü və sosial dəyərlər". BDU-nun xəbərləri. Sosial-siyasi elmlər seriyası. 2003, № 1, 0,8 ç.v.
 "Fəaliyyət anlayışının sosial-fəlsəfi təhlili". Sosial-siyasi problemlər. XI buraxılış. AMEA-nın Fəlsəfə və siyasi-hüquqi tədqiqatlar institutu. Bakı, 2004, 0,4 ç.v.
 "Sosial idrakda həqiqət ilə dəyərin münasibəti". BDU-nun xəbərləri. Sosial-siyasi elmləri seriyası. 2006, № 4, 0,6 ç.v.
 "Müasir cəmiyyətin sosial strukturunun dəyişilməsinin əsas meylləri" — AMEA-nınFəlsəfə, sosiologiya və hüquq institutunun "Fəlsəfə" elmi-nəzəri jurnalı, 2009, № 1, 1 ç.v.
 "Mənəvilik anlayışının fəlsəfi mahiyyəti" — BDU xəbərləri. Sosial-siyasi elmlər seriyası, 2009, № 1–2, 0,6 ç.v.
 "Azadlığın strukturunda dəyərlər seçiminin rolu" — BDU-nun 90 illiyinə həsr olunmuş Beynəlxalq elmi konfransın materialları. Humanitar elmlər. Bakı – 2009, s. 343–345.
 "Sosial tərəqqinin meyarı məsələsinə dair" — BDU-nun 90 illiyinə həsr olunmuş Beynəlxalq elmi konfransın materialları. Humanitar elmlər. Bakı – 2009, s. 355–356.
 "Fərd sosial əlaqələr sistemində". "Müasir dövrün aktual problemləri" Bakı — 2011 № 6. səh. 224 – 226.
 "Sosial fəlsəfənin funksiyalarına dair" (məqalə) "Müasir dövrün aktual problemləri" Bakı – 2011,№ 6. səh. 229 – 231.
 "İdarəçilikdə tələbələrin rolu probleminin sosioloji təhlili" (məqalə) "Tarix və onun problemləri" Bakı – 2011 № 3. səh. 346 – 350.
 "Azadlıq sosial birliklərin və fərdin maraqları kontekstində" "Qloballaşma şəraitində sosial problemlərin həlli yolları". Bakı, 2013.
 "Azadlıq anlayışının strukturuna dair" "Qloballaşma şəraitində sosial problemlərin həlli yolları". Bakı, 2013.
 "Sosial-iqtisadi proseslərdə dəyərlərin rolu". "ХIХ век глобализация социально-экономические проблемы общества". Научно-практическая конференция, посвященная социально-экономическим проблемам современности (20–21 декабря 2013 г). Баку – 2013səh. 173–181.
 "Sosial məkan və sosial zamanın ontoloji əsasları" // Sosial və humanitar elmlərin müasir problemləri. Buraxılış № 15, cild II. Bakı – 2015, səh. 219–225.
 ."Sosial idrakda həqiqət problemi". Sosial və humanitar elmlərin müasir problemləri. Buraxılış № 18, səh. 62–69. Bakı −2017.
 "Elmi fakt ilə nəzəriyyənin qarşılıqlı münasibəti". Bakı Dövlət Universiteti Xəbərləri. Sosial-siyasi elmlər seriyası. № 2, səh. 87–94. Bakı – 2017.
 "Multikultural proseslərin nəzəri mənalandırılmasında anlama prosedurunun rolu". Sosial və humanitar elmlərin müasir problemləri. Buraxılış № 19, səh. 85–91. Bakı −2017.

 Kitabları 
 "Sosial fəlsəfə", "Социальная философия", "Social Philosophy". Bakı., Ayna Mətbu evi, 2001, 31,75 ç.v. (həmmüəllif)
 "Fəlsəfə" (Ali məktəblər üçün dərslik), "Философия", "Philosophy". B., Adiloğlu, 2002, 488 səh.
 "Məntiq" (Dərs vəsaiti), "Логика", "Logics". B., Təfəkkür, 2007.
 "Ontologiya və idrak nəzəriyyəsi" (dərslik), "Онтология и теория познания", "Ontology and theory of knowledge" Bakı- 2013 (19.5 ç.v).

 İstinadlar 

Kateqoriya:Bakı Dövlət Universitetinin müəllimləri